open-index/open-wikipedia-markdown huggingface dataset:
אהרן כהנשטם

**אהרון (אהרן) בן משה כַּהָנְשְׁטָם ** (1859–1920) היה משפטן, מחנך, ממייסדי החינוך היהודי המודרני במזרח אירופה ומראשיו. עמד בראש רשת בתי ספר העבריים הציוניים במזרח אירופה "תרבות".
## חייו
כהנשטם, יליד פלוצק, למד בילדותו ובנעוריו במערכות החינוך היהודי המסורתי של אמצע המאה ה-19, ואחר כך פנה ללימוד עצמי ולהרחבת השכלתו בגימנסיה פולנית. למד משפטים באוניברסיטת ורשה והחליט להתמסר לחינוך יהודי מודרני ברוח "ההשכלה". ב-1895 קיבל לידיו ניהול תלמוד תורה בלודז' והפכו למוסד חינוכי מודרני, שבו היו גם לימודי מלאכה וחקלאות. ב-1907 הצטרף לניהול "הקורסים הפדגוגיים" וב-1911 הקים וניהל, מטעם "חברת מפיצי השכלה" בגרודנו, קורסים פדגוגיים שהפכו ל"מכון להכשרת מורים בגרודנו". כהנשטם הרצה בעיקר על חידושי הפדגוגיה במערב אירופה. במכון הייתה גם מגמה להנחלת "החינוך העמלני בארץ ישראל". יש המעידים שמשנתו של כהנשטם שימשה השראה לתפיסה החינוכית שהייתה ביסוד רשת  של זרם העובדים בארץ ישראל.

לאחר מלחמת העולם הראשונה היה לראש חברת "תרבות" שפעלה בעיקר ברוסיה הלבנה ובפולין להפצת החינוך היהודי המודרני ולהקמת רשת בתי ספר יהודיים (הבולט בהם היה הסמינר העברי למורים בקייב, שאותו ניהל מ-1918). ב"מלחמת השפות" בין היידיש לעברית כשפת הלימוד במערכות החינוך היהודי, תמך כהנשטם בתקיפות בהשלטת העברית כשפת הלימוד האחת והיחידה. פעולתו נקטעה עם מותו בקייב ב-1921.

אחרי מותו התפרסם בכתב העת של הסתדרות המורים בישראל "החינוך" (תרפ"ב, 1922) מאמרו היחיד (בתרגום יצחק ספיבק) "הוראת ההיסטוריה בבית הספר העממי". הוא יצא גם כחוברת ב-1924 בהוצאת "קוהלת" בתל אביב. המאמר עסק בשיטת "הלמידה המשמעותית" בבית הספר היסודי, שאותה פיתח בבתי הספר של "תרבות". השיטה מבוססת על הדרכת המורה להתמודדות עם מושג הזמן, המחשת הנלמד לתלמיד, תוך מתן אוטונומיה וגמישות למורה בדרך הלימוד. לימים נקרא על שמו סמינר המורים הידוע של "תרבות" בווילנה שבליטא.

בתל אביב נקרא רחוב על שמו.

## ספרים
***הוראת ההיסטוריה בבית הספר העממי**; תרגום: יצחק ספיבק; עם תמונת המחבר ורשימות על אישיותו ופעולתו הפדגוגית ותולדותיה מאת [י[עקב] פיכמן](https://he.wikipedia.org/wiki/%D7%99%D7%A2%D7%A7%D7%91_%D7%A4%D7%99%D7%9B%D7%9E%D7%9F), [מ[נחם] ריבולוב](https://he.wikipedia.org/wiki/%D7%9E%D7%A0%D7%97%D7%9D_%D7%A8%D7%99%D7%91%D7%95%D7%9C%D7%95%D7%91) ואחרים, תל אביב: קוהלת, תרפ"ב.
***ראשונים, קובץ מוקדש ל"קורסים הפדגוגיים הגרודנאיים" ולזכר מורינו א. כהנשטם וד"ר ש. י. טשרנא ז"ל**, בעריכת מ"א ביגל, י' הן וי' רובין, תל אביב: הוצאת "תלמידים", תרצ"ו.

## הערות שוליים

קטגוריה:סגל תרבות (רשת חינוך)
קטגוריה:אנשי חינוך יהודים
קטגוריה:פולנים שנולדו ב-1859
קטגוריה:נפטרים ב-1921
עונת 1976/1977 בגביע אירופה לאלופות בכדורסל

**עונת 1976/1977 ב[[גביע אירופה לאלופות בכדורסל]]** הייתה העונה ה-20 של תחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-14 באוקטובר 1976 ומשחק הגמר התקיים ב-7 באפריל 1977. בתחרות השתתפו 24 קבוצות. 
בתחילת התחרות התקיימו משחקים ב-6 בתים מוקדמים בהם נקבעו 6 עולות לרבע הגמר. בבית הגמר התקיימו שני סיבובים. בסוף העונה ב-1 באפריל בבלגרד התקיים משחק הגמר.

התחרות הסתיימה בניצחון של  מכבי תל אביב, בפעם הראשונה בתולדות המועדון. למובילג'ירג'י וארזה הייתה זו הופעה השמינית ברציפות במשחק הגמר.

## מהלך התחרות
בשלבים המוקדמים נקבעו 6 עולות לבית הגמר.
### בית הגמר

ג'ים בוטרייט (מכבי תל אביב) זכה בפרס הקלע המצטיין של שלב הגמר.
### משחק הגמר

## ישראל בתחרות
מכבי תל אביב סיימה את בית המוקדם במקום הראשון והעפילה לבית הגמר. את בית הגמר היא סיימה במקום השני והעפילה לראשונה בהיסטוריה למשחק הגמר בו היא ניצחה בהפרש של נקודה בודדת.

## קישורים חיצוניים

* פירוט התוצאות
* תיאור מפורט של משחקי הגמר
* 

קטגוריה:תחרויות כדורסל ב-1977
קטגוריה:תחרויות כדורסל ב-1976
קטגוריה:עונות בגביע אירופה לאלופות בכדורסל
טקס פרסי אופיר לשנת 2016

**טקס פרסי האקדמיה לקולנוע ה-27** על-שם השחקן ואיש הקולנוע הישראלי שייקה אופיר, המכונה גם "האוסקר הישראלי", התקיים ב-22 בספטמבר 2016 באשדוד. הפרסים הוענקו מטעם האקדמיה הישראלית לקולנוע וטלוויזיה. הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר.

הטקס, בהנחיית גורי אלפי, שודר בשידור ישיר בערוץ 24 ומאוחר יותר באותו ערב בערוץ 2 (קשת). הטקס נערך במשכן לאמנויות הבמה שבאשדוד.

פרס על מפעל חיים הוענק לבמאי, המפיק והתסריטאי דן וולמן.

## הטקס
במהלך הטקס עזבה שרת התרבות מירי רגב את האולם כיוון שתאמר נפאר ויוסי צברי ביצעו בו את השיר "אני לא פוליטי", שבו שולב קטע משיריו של מחמוד דרוויש משום שלדבריה, "יש לי הרבה כבוד וסבלנות לאחר, אבל אין בי שמץ סבלנות לדרוויש ולכל מי שרוצה לחסל את עמי או מדינתי". במהלך נאומה נטשו חלק מהנוכחים את האולם. בתגובה על דבריה סרבה השחקנית רובא בלאל-עספור לעלות לבמה כשזכה הסרט "סופת חול" בפרס הסרט הטוב ביותר ואמרה שהיא אינה מוכנה לחלוק במה עם רגב בשל דבריה.

## זוכים ומועמדים

## זכיות מרובות
להלן הסרטים אשר זכו בשני פרסים או יותר:

## קישורים חיצוניים
*  הטקס המלא באתר makoTV.
* 

## הערות שוליים

2016
קטגוריה:2016 בישראל
דייוויד אקסון

**דייוויד ג'ון אקסון** (1951 – 5 באפריל 2012) היה אסטרופיזיקאי בריטי, אשר התמחה בתצפיות של גרעינים גלקטיים פעילים, ופרופסור באוניברסיטת הרטפורדשייר ובמכון הטכנולוגי של רוצ'סטר (RIT), בזמן מותו היה מנהל בית הספר של המתמטיקה ומדעי הפיזיקה באוניברסיטת סאסקס.

## ביוגרפיה

דייוויד אקסון נולד בדונקסטר במחוז יורקשייר, אנגליה, לאבא אנגלי ואמא וולשית. הוא קיבל תואר ראשון בפיזיקה באוניברסיטת דורהאם ב-1972, ב-1977 הוא סיים את הדוקטורט שלו באותו מוסד תחת הנחייתו של ארנולד וולפנדל (Wolfendale).

בשנת 1983 מונה אקסון להיות מורה באוניברסיטת מנצ'סטר, שם הוא לימד פיזיקה וביצע מחקר במעבדת הרדיו והאסטרונומיה "נפילד" (Nuffield) במצפה הכוכבים ג'ודרל בנק. ב-1993 הוא קיבל מינוי במכון המדע של טלסקופ החלל בבולטימור, והיה למדען האחראי למצלמת אינפרא אדום הקרוב והספקטרומטר לעצמים רבים (NICMOS). הוא חזר למנצ'סטר בשנת 1998, ובשנה שלאחר מכן מונה לפרופסור וראש המחלקה של מדעי הטבע באוניברסיטת הרטפורדשייר. בשנים 2002–2008 הוא היה פרופסור ויו"ר של המחלקה לפיזיקה ב-RIT. הוא שמר על מקומו במחקר בהרטפורדשייר.

בשנת 2012 נפטר דייוויד אקסון ככל הנראה בשל התקף לב בעת ביקורו ב-RIT.

## הערות שוליים

קטגוריה:אסטרופיזיקאים אנגלים
קטגוריה:אנגלים ממוצא ולשי
קטגוריה:בוגרי אוניברסיטת דרהאם
קטגוריה:סגל אוניברסיטת מנצ'סטר
קטגוריה:בריטים שנולדו ב-1951
קטגוריה:בריטים שנפטרו ב-2012
אברהם דוד רוזנטל

הרב **אברהם דוד רוזנטל** (ט' בטבת ה'תרס"ד, 28 בדצמבר 1903 – כ"א בתמוז ה'תשנ"ט, 5 ביולי 1999) היה פוסק, דיין וראש בית דין בבית דין צדק אשכנזים פרושים בירושלים ורב שכונת שערי חסד.

## ביוגרפיה

נולד בירושלים לרב חיים שלמה רוזנטל שהיה ספרא דדיינא בבית הדין שבבית כנסת "החורבה" בירושלים, ולדבורה בריינא. בצעירותו למד בתלמוד תורה וישיבת עץ חיים בירושלים. נישא לקילא יהודית בתו של הרב אלטר יוסף זונדל שו״ב. לאחר נישואיו נכנס ללמוד ב"ישיבת מדרש בני ציון" שהוקמה על ידי אחיו הרב יצחק רוזנטל, בראשות בית המדרש עמד הרב צבי פסח פרנק והרב רוזנטל היה אחד מתלמידיו הקרובים. חידושים תורניים בהלכות מצוות התלויות בארץ שחידש בתקופה זו יחד עם חברי בית המדרש יצאו בסדרת הקבצים התורניים "כרם ציון" שהוציאה הנהלת הישיבה.

בשנת ה'תש"ו מונה על ידי הרב צבי פסח פרנק לעמוד כנציג כולל הורודנא בהקדש הוועד הכללי כנסת ישראל, ומאז משך 53 שנה ניהל את כל ענייני ההקדש. בשנת ה'תש"י מינה אותו הרב פרנק לדיין בבית דינו, בית דין צדק אשכנזים פרושים בירושלים, ובשנת ה'תשי"ט לאחר פטירת הרב אליהו ראם מונה הרב רוזנטל במקומו לראב"ד בית הדין.

כיהן כרב שכונת שערי חסד בירושלים עד לפטירתו.

נפטר בכ"א בתמוז ה'תשנ"ט ונקבר בהר הזיתים. שמו הונצח ברחוב בשכונת הר נוף בירושלים.

## ספריו
הרב רוזנטל חיבר את סדרת הספרים **באר המלך** - פרשנות על הרמב"ם, הסדרה מכילה שבעה כרכים.

## משפחתו
היה נשוי לקילא יהודית, מילדיהם:
* הרב יעקב ניסן (1924–2010) - אב"ד בחיפה וראש ישיבת הגר"א.
* הרב ישכר דב (1929–2025) - הרב של שכונות משכנות שאננים ונחלאות בירושלים.
* הרב משה אהרון - ראש כולל הרמ"א בבני ברק, מחבר ספרי "מטה אהרון" וחתנו של הרב מתתיהו שציגל.
* הרב יהושע מאיר - רב שכונת שערי חסד בירושלים.
* בתו - אשת הרב שמואל מייבסקי.
* בתו איטה-דינה - אשת הרב אברהם יצחק לנאל חבר בית הדין הרבני הגדול.
* בתו - אשת הרב יצחק אייזיק פרג ראב"ד בד"ץ "אגודת ישראל"
אחיו הרב יצחק רוזנטל הוא ראש ישיבת מדרש בני ציון, ואביו של הרב משה אהרן רוזנטל רב שיכון הרבנים.

## קישורים חיצוניים
* 
* הרב יעקב ניסן רוזנטל, '''דברי הספד לרב אברהם דוד רוזנטל זצ"ל''', שבילין לרב רוזנטל, ישיבת נהר דעה: נהריה תשע"ג, עמ' 200–202, בספריית אסיף

## הערות שוליים

קטגוריה:אנשי היישוב ילידי הארץ
קטגוריה:בוגרי ישיבת עץ חיים
קטגוריה:אבות בית דין צדק אשכנזים פרושים
קטגוריה:יהודים הקבורים בהר הזיתים: חלקת הפרושים
קטגוריה:ירושלים: רבני שכונות
קטגוריה:פרשני הרמב"ם
קטגוריה:שערי חסד: רבנים
קטגוריה:ישראלים שנולדו ב-1903
קטגוריה:ישראלים שנפטרו ב-1999
עונת 1977/1978 בגביע אירופה לאלופות בכדורסל

**עונת 1977/1978 ב[[גביע אירופה לאלופות בכדורסל]]** הייתה העונה ה-21 של תחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-13 באוקטובר 1977 ותחרות הסתיימה ב-6 באפריל 1978. בתחרות השתתפו 19 קבוצות. 
בתחילת התחרות התקיימו משחקים ב-5 בתים מוקדמים בהם נקבעו 5 עולות לבית הגמר (בנוסף למנצחת של העונה הקודמת  מכבי תל אביב). בבית הגמר התקיימו שני סיבובים. בסוף העונה ב-6 באפריל במינכן התקיים משחק הגמר.

התחרות הסתיימה בניצחון של ריאל מדריד, בפעם השישית בתולדות המועדון. למובילג'ירג'י וארזה זה הייתה הופעה התשיעית ברציפות במשחק הגמר.

## מהלך התחרות
בשלבים המוקדמים נקבעו 6 עולות לבית הגמר.
### בית הגמר

וולט זרביאק (ריאל מדריד) זכה בתואר הקלע המצטיין של שלב הגמר.
### משחק הגמר

## ישראל בתחרות
מכבי תל אביב העפילה ישירות לבית הגמר. את בית הגמר היא סיימה במקום שלישי.

## קישורים חיצוניים
* פירוט התוצאות
* תיאור מפורט של משחקי הגמר
* 

קטגוריה:תחרויות כדורסל ב-1977
קטגוריה:תחרויות כדורסל ב-1978
קטגוריה:עונות בגביע אירופה לאלופות בכדורסל
מגדל צ'אנג פו ג'ין מאו

**מגדל צ'אנג פו ג'ין מאו** (בסינית: **长富金茂大厦**) הוא גורד שחקים סופר גבוה הממוקם בעיר שנג'ן שבמחוז גואנגדונג שבסין. המגדל מתנשא לגובה של 303.8 מטרים (997 רגל) וכולל כ-68 קומות עיליות ו-4 קומות תת-קרקעיות. בניית המגדל החלה בשנת 2011 והסתיימה בשנת 2016. מגדל צ'אנג פו ג'ין מאו, אשר משמש כבניין משרדים, הוא המגדל ה-19  בגובהו בשנג'ן, ה-114 בגובהו בסין, ה-134 בגובהו באסיה וה-211 בגובהו בעולם, נכון לשנת 2025.

## הערות שוליים

קטגוריה:שנג'ן: גורדי שחקים
יוסף חברוני

הרב **חיים יוסף דוד חברוני** (נולד בב' בשבט תשכ"ז, 13 בינואר 1967) הוא רב חרדי ישראלי, מראשי ישיבת חברון בירושלים.

## ביוגרפיה
נולד בירושלים לזהבה וליצחק זאב (איצק'ה) חברוני שכיהן כמנהל ישיבת חברון. סבו הוא הרב אברהם משה חברוני ראש ישיבת חברון. דודו הוא הרב מרדכי חברוני.

למד בישיבת עטרת ישראל. למד כמה שנים אצל הרב משולם דוד הלוי סולובייצ'יק, שאותו הוא רואה כרבו המובהק בלימוד. בחורף תשנ"ח 1997 מונה לר"מ בישיבת חברון ובג' בתשרי ה'תש"ס הוכתר כראש ישיבה כממלא מקומו של סבו הרב משה חברוני.

באופן רשמי הרב חברוני משמש כראש ישיבה (לצד הרב שלמה כץ, הרב דוד כהן והרב משה מרדכי פרבשטין), אך הוא אינו מוסר שיעור כללי בפני בני הישיבה.

הרב חברוני בעבר מסר שיעור יומי לתלמידי ועד א', והחל מאלול תשפ"ה מוסר לתלמידי ועד שני. מוסר שיחות בסעודה שלישית ומנהל את ענייניה הכספיים של הישיבה.

## חיים אישיים
נשוי לשרה לבית בקשט ואב לשישה, מתגורר בשכונת הר נוף בירושלים.

## הערות שוליים

קטגוריה:ראשי ישיבת חברון כנסת ישראל
קטגוריה:בוגרי ישיבת חברון כנסת ישראל
קטגוריה:משפחת חברוני
קטגוריה:הר נוף: רבנים
קטגוריה:בוגרי ישיבת עטרת ישראל
קטגוריה:משפחת משה מרדכי אפשטיין
קטגוריה:ישראלים שנולדו ב-1967
רשימת הבניינים הגבוהים בעולם על פי גובה הגג

**רשימת הבניינים הגבוהים בעולם על פי הגובה עד הגג** שגובהם לפחות 300 מטר. הרשימה כוללת רק בניינים עם קומות רצופות ומיושבות כך שמבנים שאינם בניין (כגון תורני אנטנה או מגדל אייפל) אינם נכללים. עם זאת, בחודש נובמבר 2009, המועצה לבניינים גבוהים וסביבת מחיה עירונית הפסיקה להשתמש במדידת "גובה עד הגג" כי לא מתאים להחשיב את פסגות הבניינים המודרניים כ"גגות".

## ראו גם
* רשימת המבנים והבניינים הגבוהים ביותר בעולם
* גורדי השחקים הגבוהים בעולם
* רשימת המגדלים הגבוהים בעולם

## קישורים חיצוניים
* 

## הערות שוליים

קטגוריה:גורדי שחקים
בניינים הגבוהים בעולם על פי גובה הגג
קטגוריה:דירוג בנושא אדריכלות
טאואנצינשטראסה

250px|ממוזער|שמאל|רחוב טאואנצינשטראסה
[250px|ממוזער|שמאל|טאואנצינשטראסה עם אירופה סנטר (מימין - עם סמל [מרצדס-בנץ) וכנסיית הזיכרון על שם הקייזר וילהלם]]
**טאואנצינשטראסה** () הוא רחוב מרכזי של שדרת קניות בברלין באורך של 500 מטר.

השדרה הרחבה מתחילה בכיכר ויטנברג במזרח ומגיעה לכיכר ברייטשייד במערב, שם היא נמשכת ברחוב קורפירסטנדאם. היא נבנתה במאה ה-19 כשדרה רחבה כדוגמת בולווארד פריזאי.

היא נקראה על שם הגנרל הפרוסי בוגיסלאב פרידריך עמנואל פון טאואנצין (Bogislav Friedrich Emanuel von Tauentzien; 1760–1826), שגירש את הצבא הצרפתי ב-1814 מוויטנברג.

בתקופת המלחמה הקרה עד נפילת חומת ברלין היוו טאואנצינשטראסה וקורפירסטנדאם את המרכז המסחרי של ברלין המערבית. טאואנצינשטראסה היה הומה יותר בשל ריכוז של חנויות לאורכו.

## אתרים לאורך הרחוב
*תחנת הרכבת כיכר ויטנברג (Wittenbergplatz) - תחנה בקו הראשון של הרכבת התחתית של ברלין שהוקם ב-1902. בכניסה לתחנה יש שלט גדול לשואה המבקש "לא לשכוח" ורשימת מחנות השמדה.
*כיכר ויטנברג (Wittenbergplatz) - כיכר גדולה ובה המזרקה הנקראת "הגיל" (Lebensalter) של הפסל ואלדמר גז'ימק (Waldemar Grzimek), המציגה דמויות במספר שלבים שונים בחייהן.
*קה דה וה - הכלבו הגדול בגרמניה.
* הפסל "ברלין" - המציין את ניתוק מזרח ומערב ברלין עד לנפילת חומת ברלין
* כיכר ברייטשייד ובה בנין אירופה סנטר

File:U-Bahnhof Wittenbergplatz, entrance building exterior.jpg|תחנת הרכבת התחתית ויטנברג
File:Holocaust memorial at U-Bahnhof Wittenbergplatz.jpg|שלט זיכרון לשואה בכניסה לתחנת ויטנברג
File:Brunnen auf dem Wittenbergplatz (Berlin-Schöneberg) (2).jpg|מזרקת Lebensalter בכיכר ויטנברג. ברקע - קה דה וה
File:Kaufhaus des Westens (2016).jpg|קה דה וה (2016)


## קישורים חיצוניים

קטגוריה:ברלין: רחובות ושדרות
קטגוריה:שרלוטנבורג-וילמרסדורף
בוקה צ'יקה

**בוקה צ'יקה** (בספרדית: **Boca Chica**) היא עיר במחוז סנטו דומינגו שברפובליקה הדומיניקנית. במפקד האוכלוסין של 2010 מספר תושביה עמד על 142,019 תושבים. 78,882 חיו בעיר עצמה ו-63,137 התגוררו בפרבריה.

בבוקה צ'יקה יש חוף פופולרי הנושא את אותו שם. החוף שוכן כ-30 קילומטרים מזרחה לסנטו דומינגו בחוף הדרומי של האי היספניולה.

## היסטוריה
בוקה צ'יקה במקור נוסדה על ידי חואן באוטיסטה ויסיני בורגוס, אשר הקים במקום מטעי הסוכר בתחילת המאה העשרים. תור הזהב של בוקה צ'יקה היה בשנת 1950, כאשר הדיקטטור רפאל טרוחיו הזמין את בנייתו של מלון מודרני בשם "Hamaca" אשר לאחר מכן הפך למעין סמל. המלון התפרסם בכך שטרוחיו העניק שם מקלט מדיני לפולחנסיו בטיסטה, לאחר המהפכה הקובנית. המלון נסגר כמעט מיד לאחר שטרוחיו נהרג במאי 1961, והוא נשאר נטוש במשך יותר מעשרים שנה. המלון נפתח מחדש בתחילת 1990.

במהלך שנות ה-50 וה-60 של המאה ה-20, משפחות מוכרות מהרפובליקה הדומיניקנית בנו מספר בתי קיץ לאורך החוף שהיה נגיש רק לבעלי תחבורה פרטית. אחרי 1970, החוף הפך יותר ויותר פופולרי והתחבורה הציבורית עזרה להפוך את בוקה צ'יקה לחוף עמוס מאוד. המקום כבר לא מבודד ושקט כפי שהיה בשנות ה-50 וה-60.

## מאפיינים
המרחק קצר מעיר הבירה, המים הצלולים והחולות הלבנים הפכו את בוקה צ'יקה לאחד מאזורי החוף הצפופים של הרפובליקה הדומיניקנית, במיוחד בסופי שבוע ובחגים. אפשר ללכת בתוך המים כשהעומק בקושי משתנה, קו המים מגיע אל קו המותניים (או קצת יותר) כל הזמן. זה החוף הכי ידידותי למשפחה שמטיילת באזור. בבוקה צ'יקה יש שני איים קטנים, Los Pinos ו-La Matica, ושתי מרינות. יש במקום הרבה ברים, מסעדות, פיצה, דוכני מזכרות, דוכנים ומוזיקה רועשת כל היום.

בשנים האחרונות העיר הפכה למוצפת תיירים מצפון אמריקה ואירופה, במיוחד במהלך החודשים דצמבר עד אפריל. בערב, בוקה צ'יקה הופכת לעיר מלאה במסיבות, ברים וזנות.

## תחבורה

## קישורים חיצוניים

* בוקה צ'יקה באתר הרשמי של הרפובליקה הדומיניקנית
* בוקה צ'יקה; Santo Domingos Badewanne 

## הערות שוליים

קטגוריה:הרפובליקה הדומיניקנית: ערים
קטגוריה:הקריביים: ערי נמל
קטגוריה:יישובים שהוקמו ב-1779
הכל בראש

**הכל בראש** הוא פרויקט חברתי ללא מטרת רווח שייסדו גוגל ישראל ובית איזי שפירא, המאפשר לאנשים עם מוגבלות מוטורית בידיים לתפעל סמארטפון וטאבלט באמצעות תנועות ראש, ללא מגע יד.

## הקמת הפרויקט
הכל בראש הושק בראשית שנת 2016, עת הכריזו גוגל ובית איזי שפירא על מבצע חלוקה בחינם של טכנולוגיה חדשנית שפיתחה חברת הסטארטאפ הישראלית Sesame Enable, המאפשרת לתפעל סמארטפון וטאבלט באמצעות תנועות ראש. במחצית הראשונה של שנת 2016 הצטרפו להכל בראש 500 משתתפים, ביניהם חולי אי.אל.אס, דושן, טרשת נפוצה, שיתוק מוחין וכן נפגעי עמוד שדרה.

הקמת הפרויקט התאפשרה לאחר ששיתוף הפעולה בין גוגל לבית איזי שפירא זכה בסוף שנת 2015 למענק בסך מיליון דולר מהזרוע הפילנתרופית העולמית של גוגל, Google.org. את הפרויקט מנהל רון קורמוס, לשעבר עיתונאי ״ידיעות אחרונות״ ו״הארץ״ ובין מייסדי יוזמת זיכרון בסלון.

## פעילות הפרויקט
פרויקט הכל בראש מבוצע בשיתוף פעולה עם משרדי הממשלה הרלוונטיים, בתי החולים, העמותות והארגונים הפועלים למען אוכלוסיית הנכים בישראל. צוות הפרויקט, המונה 15 אנשי צוות הפרוסים בכל רחבי הארץ, מחלק את הטכנולוגיה של Sesame Enable לכל ישראלי שזקוק לה. החלוקה כוללת סדרת הדרכות ובנוסף מוענקים למשתתפים שירותי תמיכה והנגשה על ידי צוות המטפלים של בית איזי שפירא.

הטכנולוגיה של Sesame Enable מבוססת על אפליקציה הניתנת להפעלה באמצעות אביזר חיצוני המתחבר לסמארטפון ולטאבלט בתקשורת Bluetooth. לאחר הפעלת האפליקציה, מופיע על מסך המכשיר סמן עכבר, אשר נע בהתאם לתנועות הראש של המשתמש. תנועות הראש נקלטות על ידי המצלמה הקדמית של המכשיר, וכך יכול המשתמש לתפעל את הסמארטפון או הטאבלט באופן מלא, על כל מאפייניו – להתקשר, לשלוח הודעות, לכתוב מיילים, לגלוש באינטרנט, להוריד ולהשתמש באפליקציות. את הטכנולוגיה פיתחו מייסדי Sesame Enable, עודד בן דב וגיורא ליבנה, וזכויות השימוש בה נרכשו לפרק זמן קצוב לטובת מימוש הפרויקט.

פרויקט הכל בראש הושק במעמד ראש הממשלה בנימין נתניהו, ובעקבות הצלחתו אף התקיימה בכנסת ישיבה מיוחדת תחת הכותרת ״טכנולוגיה בשירות אנשים עם מוגבלות״.

## קישורים חיצוניים
* 
* האתר הרשמי של Sesame Enable
* 
* ״כנסת ברשת״, כתבה על הכל בראש, ערוץ הכנסת
* ריאיון עם משתתף הכל בראש, ערוץ 10

קטגוריה:חברה
קטגוריה:מיזמים חברתיים
דמוגרפיה של קטר

מדינת קטר מנתה נכון ל-2015, על פי נתוני ספר העובדות העולמי, 2,194,817 תושבים, כאשר עם קום המדינה מנתה האוכלוסייה, 110 אלף תושבים.

כ-77.5% הם מוסלמים (כ-1.700 מיליון), כ-8.5% הם נוצרים (כ-186.5 אלף), וכ-14% אחרים (רובם הינדים).

## אוכלוסייה

## בריאות
קטר היא מדינה מפותחת ובריאה. היחידים שסובלים מבעיות רפואיות הם בדרך כלל בני מחוז א-שמאל מצפון המדינה, הם סובלים ממחלות כמו מלריה או דיזנטריה עקב ביצות רבות ושדות לא מפוקחים באזור. כמו הרבה מדינות מפותחות, גם קטר סובלת מתסמונת מוות בעריסה אך תמותת תינוקות נמוכה יחסית.

## דתות וקבוצות אתניות

הקטרים הם בעיקר מוסלמים סונים. האסלאם היא הדת הרשמית, ותורת המשפט האסלאמית מהווה בסיס לחוקי קטר ולפסקי דין של מערכת המשפט שלה.

האתניות בקטר היא מאוד מגוונת וישנן מספר קהילות גדולות בקטר ממגוון מקומות בעולם, בעיקר ממזרח אסיה. הקהילות הגדולות בקטר הן 720,000 הודים, 400,000 נפאלים, 200,000 פיליפינים, 180,000 מצרים, 150,000 בנגלדשים, 100,000 סרי לנקים ו-90,000 פקיסטנים. כמובן, קיימים גם תושבים ממגוון ארצות אחרות דוגמת: משלחת משווייץ ואנשי עסקים אמריקאים שמתגוררים בקטר.

## שפות
ערבית היא השפה הרשמית אך אנגלית היא השפה המדוברת ביותר בקטר עקב היותה לינגואה פרנקה משותפת גם לעובדים מחו"ל וגם לתושבי קטר. הינדי ואורדו מדוברות גם הן בהרחבה, בעיקר על ידי עובדים זרים מאזור מזרח אסיה.

## קישורים חיצוניים

## הערות שוליים

קטר
דוקטור אלכימיה

**דוקטור אלכימיה** (באנגלית: **Doctor Alchemy**) הוא דמות בדיונית של נבל-על המופיעה בחוברות הקומיקס פלאש ביקום DC של DC קומיקס. הדמות הופיעה לראשונה בחוברת *Showcase #13* ממרץ 1958 ונוצרה על ידי הכותב ג'ון ברום והמאייר קרמיין אינפנטינו.

דוקטור אלכימיה הוא האלטר אגו אותו חלקו ארבע דמויות - אלברט ואלווין דזמונד, קרטיס אנגסטרום ואלכסנדר פטרוב. אלברט הוא כימאי אשר סבל מהפרעת זהות דיסוציאטיבית, כאשר אחת מאישויותיו היא שומרת חוק והשנייה פושעת. תחת אישיותו האפלה והפושעת הוא יוצר לעצמו את זהותו של "מר אלמנט", ומשתמש בכלי נשק המפעילים מניפולציות על יסודות כימיים. אחרי שנשלח לכלא בעקבות העימות הראשון שלו עם הפלאש, הוא לומד אודות קיומה של אבן החכמים משותפו לתא. הוא נמלט מהכלא, מוצא את האבן ומשתמש בה כדי לשנות את היסודות ולאתחל את הקריירה שלו מחדש כפושע. במשך הזמן הוא מחליף בין שתי הזהויות עד אשר אישיותו הטובה חוזרת, והוא מפסיק את קריירה הפשע ומחביא את האבן. מעט לאחר מכן מופיע דוקטור אלכימיה חדש, ומתברר כי זהו אחיו התאום אלווין, עמו הוא חולק בקשר מנטלי. קו עלילה זה שוכתב מחדש מאוחר יותר ונכתב כי "אלווין" היה למעשה מבנה אנרגטי של אבן החכמים אותה יצרה אישיותו האפלה של אלברט. כשאלברט מתעמת ומביס את "אלווין", הוא חוזר לתפקידו כדוקטור אלכימיה. בתקופות הזמן שבין מאסריו לבין שחרורו לחופשי, כלי הנשק שימשו אחרים אשר נטלו את זהותו.

אלכסנדר פטרוב היה עוזר מעבדה במשטרת קי-סטון סיטי אשר נטל את זהותו של מר אלמנט כניסיון לקדם את המוניטין שלו במעבדה. הוא גנב את כלי הנשק של אלברט דזמונד מתוך תא הראיות של המשטרה והשתמש בהם כדי להרוג את המנטור שלו על ידי הקפאתו בקרח. אחרי שקודם בתפקידו לראש צוות המעבדה הוא המשיך להרוג קציני משטרה. למרות שלבש את חליפתו של מר אלמנט, פטרוב ניסה להפליל את קפטן קור ברציחות, אך לבסוף התעמת מול פלאש וקפטן קור כשניסה להרוג את הפרופילאית אשלי זולומון. במהלך הקרב, קפטן קור הקפיא את הפלאש במקומו והרג את פטרוב כמעשה נקמה על כך שהפליל אותו.

אחרי שדזמונד הפסיק עם פעילותו כדוקטור אלכימיה, מעבדות סטאר השיגו לרשותם את אבן החכמים מתוך כוונה להשתמש בחלק ממנה במחשב הרפואי המיקרוסקופי שלהם. גם המחשב וגם החלקיק נגנבו בידי ד"ר קרטיס אנגסטרום, ששימש כיועץ לפרויקט. הוא נאסר אך נמלט מהכלא והשתמש בחליפה הדומה לזו של דוקטור אלכימיה כדי להשיב לידו מיקרוצ'יפ שנלקח ממנו על ידי שותפו לתא. אחרי שנתפס, שמו של אנגסטרום לא הוזכר בשנית.

את דמותו של דוקטור אלכימיה בעונתה השלישית של סדרת הטלוויזיה "הפלאש" מגלם השחקן טום פלטון ומדבב טובין בל. בגרסה זו, ג'וליאן אלברט דזמונד הוא חוקר זיהוי פלילי במשטרת סנטרל סיטי העובד לצידו של בארי אלן אשר מופיע לאחר שיבוש ציר הזמן בעקבות אירועי "פלאשפוינט". הוא פועל תחת שליטתו של אל המהירות סאביטאר כ"דוקטור אלכימיה", חסידו הנאמן.

## קישורים חיצוניים
* דף הדמות בפרויקט פאנדום של DC קומיקס

קטגוריה:נבלי-על ב-DC קומיקס
קטגוריה:פלאש
מרכז ההון (יוקסיו)

**מרכז ההון** (ידוע גם בשם: **המגדל הפיננסי יוקסיו**; בסינית מפושטת: **越秀金融大厦**, בפין-יין: **Yuèxìu jīnróng dàshà**) הוא גורד שחקים סופר גבוה הממוקם בעיר גואנגג'ואו שבמחוז גואנגדונג שבסין. המגדל מתנשא לגובה של 309.6 מטרים (1,016 רגל) וכולל כ-68 קומות עליות ו-4 קומות תת-קרקעיות. בניית המגדל החלה בשנת 2011 והסתיימה בשנת 2015. המגדל משתרע על שטח של 210,477 מטרים רבועים ומשמש למשרדים. נכון לשנת 2025, מרכז ההון הוא הבניין ה-11 בגובהו גואנגג'ואו, ה-109 בגובהו בסין, ה-128 בגובהו באסיה וה-192 בגובהו בעולם.

## קישורים חיצוניים

## הערות שוליים

קטגוריה:גואנגג'ואו: גורדי שחקים
אות קטמון

**אות קטמון** הוענק כאות ללוחמים שהשתתפו בקרב סן סימון במהלך מלחמת העצמאות.

ביולי 1949 החלה חלוקת האות. זמן קצר לאחר חלוקתו, חדל צבא הגנה לישראל להכיר בו וענידתו הופסקה.

אות קטמון עגול ועשוי ברונזה או כסף. קוטרו של אות הכסף 28 מילימטר ונראה שקוטרו של אות הברונזה היה זהה. בחזיתו תבליט של בניין הסוכנות היהודית ושל מגדל דויד וסביב לו הכתובת "אם אשכחך ירושלים, תשכח ימיני". בגב האות נכתב "לכבוש קטמון ירושלים כ"ב ניסן תש"ח 1.5.1948". נראה שהאות היה תלוי על סרט כחול לבן.

## ראו גם
* אות מלחמת הקוממיות

## קישורים חיצוניים


* The Qatamon Medal, Medals and Decorations of Israel

* 

קטמון
קטגוריה:המערכה על ירושלים במלחמת העצמאות
המסדרון הצפוני דרומי

250px|ממוזער|שמאל|
**המסדרון הצפוני דרומי** הוא רצף נתיבי תחבורה בינלאומי המורכב מנתיבי ספינות, מסילות רכבות, ומסלולי כבישים. מטרתו היא הפחתת זמן העברת מטענים בין הודו, רוסיה, איראן, אירופה ומרכז אסיה. מטרת המסדרון היא להגדיל את נפח הסחר בין ערים גדולות כמו מומבאי, מוסקבה, טהראן, באקו, בנדר עבאס, אסטרחן ועוד.
בשנת 2014 נבחנו שני מסלולים: הראשון היה ממומבאי לבאקו דרך בנדר עבאס והשני היה ממומבאי לאסטרחן דרך בנדר עבאס, טהראן ובנדר-י אנזלי. מטרת המחקר הייתה לזהות צווארי בקבוק אפשריים ודרכים לפתרונם. תוצאותיו הראו הפחתת עלויות הובלה ב-"2,500 דולר לכל 15 טונות של מטען". נתיבים אחרים נדונים כוללים מעבר דרך ארמניה, קזחסטן וטורקמניסטן.

## קישורים חיצוניים

## הערות שוליים

קטגוריה:סחר בין-לאומי
קטגוריה:אסיה: מסחר
קטגוריה:כבישים בין-לאומיים
קטגוריה:מסילות רכבת בין-לאומיות
קטגוריה:תחבורה ימית בין-לאומית
דני רוז האיש מברודוויי

**דני רוז האיש מברודוויי** (באנגלית: **Broadway Danny Rose**) הוא סרט קולנוע אמריקאי מסוגת קומדיה שצולם בשחור-לבן בבימויו ובכתיבתו של וודי אלן. הסרט הוקרן בתחרות של פסטיבל הקולנוע בקאן ב-1984. 

## עלילה
הסרט מגולל את סיפורו של דני רוז, סוכן אמנים כושל, מנקודת מבטם של קומיקאים המספרים את הסיפור כאנקדוטה במסעדת קרנגי דלי שניו יורק. החברים בקבוצה מונים כמה סיפורים, אך אחד מהם מכריז שיש לו את הסיפור המצחיק ביותר על דני רוז. הסיפור כולל משולש אהבה ותקרית עוינת עם המאפיה האיטלקית.

## צוות שחקנים
* וודי אלן - דני רוז
* מיה פארו - טינה ויטאלי
* ניק אפולו פורטה - לו קאנובה

בסרט שיחקו גם בדרנים וקומיקאים רבים בתפקיד עצמם, וביניהם; סנדי בארון, קורבט מוניקה, ג'קי גייל, מורטי גאנטי, וויל ג'ורדן, האוורד סטרום, גלוריה פארקר, ג'ק רולינג, מילטון בארל, הווארד קוסל, ג'ו פרנקלין ועוד. סטיב רוסי היה אמור לגלם את דמותו של לו קאנובה, אך אלן לא רצה לחלוק איתו קרדיט בהפקת הסרט. רוברט דה נירו וסילבסטר סטאלון דחו את ההצעה לגלם את לו.

## קבלה
### פרסים ומועמדויות
* מועמדות לפרס אוסקר לבמאי הטוב ביותר (וודי אלן)
* מועמדות לפרס אוסקר לתסריט המקורי הטוב ביותר (וודי אלן)
* מועמדות לפרס גלובוס הזהב לשחקנית הטובה ביותר - סרט קומדיה או מוזיקלי (מיה פארו)
* **זכייה** בפרס באפט"א לתסריט המקורי הטוב ביותר (וודי אלן)
* **זכייה** איגוד התסריטאים האמריקאי לתסריט המקורי הטוב ביותר (וודי אלן)

## לקריאה נוספת
* 

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סרטי 1984
קטגוריה:סרטי וודי אלן
קטגוריה:סרטי קומדיה אמריקאיים
קטגוריה:סרטים שצולמו בניו ג'רזי
האוצר מעבר לנהר

**האוצר מעבר לנהר** הוא סרט הרפתקאות, קומי ומוזיקלי ישראלי לילדים בבימויו של קובי מחט, העוסק בחבורת ילדים שיוצאת בעקבות מפת אוצר למחנה קיץ כדי להציל את הספרייה האהובה עליהם שעומדת להיהרס. הסרט יצא לאקרנים ב-28 ביולי 2016. את הסרט הפיקה חברת "הילה הפקות" בבעלות הילה ערן והפיצה חברת סרטי יונייטד קינג.

## תקציר העלילה
חבורת ילדים יוצאת למחנה קיץ בעקבות מפת אוצר, כדי להציל את הספרייה הציבורית שעומדת להיסגר. ברונו, פקח העירייה הנכלולי, שואף להשיג גם הוא את האוצר האבוד ולשם כך נועל את צמד מדריכי המחנה ,קורקי ופומפה, בספרייה אותה הוא נועל בקרשים ויוצא למחנה הקיץ במקומם. מרגע הגעתם למחנה הקיץ מתחיל ראש בראש ונגד השעות בין ברונו והעוזרת הנאמנה והמטורללת שלו בלה, לבין חבורת הילדים. כדי להשיג את האוצר יצטרכו כולם לעבור שלל הרפתקות, לבנות רפסודה ולחצות נהר, למצוא דלת סתרים במערה מסתורית, ולייצר מכונה מעופפת שתיקח אותם למטמון הנכסף.

## דמויות

## קישורים חיצוניים

* 
* 

קטגוריה:סרטי 2016
קטגוריה:סרטי ילדים ישראליים
קטגוריה:סרטי קומדיה ישראליים
קטגוריה:סרטי יונייטד קינג
קטגוריה:סרטים מוזיקליים ישראליים
קטגוריה:יובל המבולבל
קטגוריה:סרטים ישראליים משנת 2016
קטגוריה:סרטי קובי מחט
אנדריי דניסוב (מרים משקולות)

**אנדריי דניסוב** הוא מרים משקולות ישראלי שייצג את ישראל באולימפיאדת ברצלונה (1992).

בשנת 1992 השתתף דניסוב באולימפיאדת ברצלונה שם הגיע למקום השישי לאחר שהניף 175 ק"ג ודחק 202.5 ק"ג (סה"כ 377.5 ק"ג). הישג זה הוא ההישג השני בחשיבותו של מרים משקולות ישראלי באולימפיאדה (לאחר אדוארד וייץ שזכה במקום החמישי באולימפיאדת מונטריאול (1976)). באותה שנה השתתף באליפות אירופה בהרמת משקולות שנערכה בסקסארד שבהונגריה והגיע למקום ה-20.

בשנת 1995 השתתף דניסוב באליפות אירופה בהרמת משקולות שנערכה בוורשה והגיע למקום ה-12.

בשנת 1999 השתתף דניסוב באליפות העולם בהרמת משקולות שנערכה באתונה והתמודד בקטגוריה של עד 85 ק"ג. בתחרות זו הניף 137.5 ק"ג ודחק 160 ק"ג (סה"כ 297.5 ק"ג), תוצאה שהספיקה להגעה למקום ה-54 מתוך 66 משתתפים.

## קישורים חיצוניים

## הערות שוליים

קטגוריה:מרימי משקולות ישראלים
קטגוריה:מרימי משקולות אולימפיים ישראלים
קטגוריה:משתתפים ישראלים באולימפיאדת ברצלונה (1992)
קטגוריה:ספורטאי מכבי תל אביב
קטגוריה:ישראלים ילידי ברית המועצות
קטגוריה:עולים בשנות ה-1990
קטגוריה:מרימי משקולות באולימפיאדת ברצלונה (1992)
קטגוריה:ישראלים שנולדו ב-1963
יצחק אזרחי

הרב **יעקב יצחק אזרחי** (נולד ב-28 באוגוסט 1934, ו' באלול ה'תרצ"ד) הוא מראשי ישיבת מיר בירושלים. מרבני תנועת דגל התורה.

## ביוגרפיה
[ממוזער|282x282 פיקסלים|הרב אזרחי נואם בסיום המחזור הראשון של 'דף היומי בהלכה' של ידי ארגון [דרשו ד' ועוזו|דרשו]]
נולד בירושלים לרב ישראל אזרחי ולהינדא מלכה בת הרב ברוך שלאם (קרי: שְלוֹם), בוגר ישיבת "כנסת ישראל" בסלובודקה שכיהן כרב בדרום אפריקה והיה נכדו של הרב אורי דוד אפריון, רבה של זאגר שבליטא ומחבר ספר "אפריון דוד". למד בישיבת חברון ונחשב כתלמיד ותיק לרבי יחזקאל סרנא, ובישיבת מיר.

החל משנת תשל"ט מכהן כאחד מראשי ישיבת מיר, לצידו של הרב אליעזר יהודה פינקל. חותם על מסמכי הישיבה תחת התואר "מראשי ישיבת מיר".

הרב אזרחי נושא שעור מדי יום בישיבתו. בנוסף מוסר בישיבה מדי יום רביעי לבחורים בבית המדרש פרידמן ואף עולה לבית המדרש ללבן עמם את הסוגיות וכן פעמים בשבוע ועד. פעם בשבוע הוא אף מוסר שיעור לבני הקיבוץ בישיבת מיר ברכפלד, מדי תקופה נוסע למסור שיחות חיזוק ומוסר בחו"ל ולעיתים נוסע יחד עם הרב פינקל לצורך מגבית תרומות לישיבה.
הרב אזרחי הוא מרבני דגל התורה ונחשב למקורבם של הרב אהרן יהודה לייב שטינמן והרב חיים קניבסקי, בשל כך הוא נואם לעיתים בעצרות בחירות המתקיימות במגזר החרדי.

חבר בוועדת הרבנים של תחרות חיבורים תורניים של מפעל הפיס למגזר החרדי.

### חיים אישיים
היה נשוי לבתו של ראש ישיבת מיר רבי חיים שמואלביץ, הרבנית רבקה, מחנכת בסמינר לבנות, עד לפטירתה בשבט תשע"ט.

אחיו היה הרב ברוך מרדכי אזרחי ראש ישיבת עטרת ישראל. חתניו: הרב משה קצנלנבוגן, ר"מ בישיבת חברון, הרב אברהם מרדכי לדרמן ראש ישיבת היכלו בשכונת רמת שלמה בירושלים וראש מכון נר ישראל והרב מרדכי יהושע קרויזר.

## קישורים חיצוניים
* שיעורי הרב יצחק אזרחי, באתר בינינו
* שיעוריו, באתר קול הלשון
* שיעורי הרב יצחק אזרחי, באתר יוטיוב
* ריכוז כתבות על הרב יצחק אזרחי, באתר jdn
* ריכוז כתבות על הרב יצחק אזרחי, באתר כיכר השבת
* ריכוז כתבות על הרב יצחק אזרחי, באתר בחדרי חרדים
* ריכוז כתבות על הרב יצחק אזרחי, באתר רדיו קול חי

## הערות שוליים

קטגוריה:ראשי ישיבת מיר
קטגוריה:ראשי ישיבת מיר מודיעין עילית
קטגוריה:משפחת שמואלביץ
קטגוריה:אנשי היישוב ילידי הארץ
קטגוריה:ישראלים שנולדו ב-1933
בני ונדט

**בני ונדט** (בשוודית: **Benny Wendt**, נולד ב-4 בנובמבר 1950 בנורשפין שבשוודיה) הוא כדורגלן עבר שוודי ששיחק בעמדת החלוץ, בעיקר בקייזרסלאוטרן וסטנדרד לייז'. לונדט 20 הופעות במדי נבחרת שוודיה, עמה השתתף במונדיאל 1978.

## קריירת מועדונים
ונדט החל את הקריירה בנורשפין מליגת העל השוודית בשנת 1969. ונדט שיחק במועדון השוודי בהצלחה, ובקיץ 1975 חתם בפ.צ. קלן מהבונדסליגה. ונדט לא הצליח להשתלב היטב בהתקפת הקבוצה שכללה את הנס להר ודיטר מילר, וערך רק שש הופעות בעונה זו, אותה סיימה קלן במקום הרביעי בבונדסליגה. בתום העונה עבר ונדט לטניס בורוסיה ברלין ששיחקה אז בבונדסליגה. ונדט שיחק עונה אחת בקבוצה זו, והבקיע 20 שערי ליגה, אך לא הצליח למנוע את נשירתה אל הבונדסליגה השנייה.

לאחר ירידת הליגה עם טניס בורוסיה ברלין, חתם ונדט בקייזרסלאוטרן, בה הפך במהרה לשחקן משמעותי, כאשר שיתף פעולה בהתקפה עם קלאוס טופמולר, יוזף פירונג וריינר גאי. בעונתו הראשונה בקבוצה, 1977/78, הבקיע ונדט עשרה שערי ליגה, וסיים עם קייזרסלאוטרן במקום השמיני בליגה. בשתי העונות הבאות, היה ונדט חלק חשוב בקייזרסלאוטרן שסיימה פעמיים ברציפות במקום השלישי בבונדסליגה, כאשר בעונת 1979/80 הבקיע 12 שערי ליגה. עונת 1980/81 הייתה האחרונה של ונדט בקייזרסלאוטרן. בעונה זו הבקיע ונדט שישה שערי ליגה וסיים עם קייזרסלאוטרן במקום הרביעי, והגיע עמה לגמר הגביע הגרמני, בו שיחק 90 דקות בהפסד הקבוצה 3-1 לאיינטרכט פרנקפורט. בתום עונת 1980/81 עזב ונדט את קייזרסלאוטרן לאחר שערך במדיה 116 הופעות והבקיע 35 שערים, וחתם בסטנדרד לייז' הבלגית.

ונדט שיחק שתי עונות בסטנדרד לייז'. בעונתו הראשונה בקבוצה, 1981/82, זכה ונדט עם הקבוצה באליפות ליגת העל הבלגית, והגיע עם הקבוצה לגמר גביע אירופה למחזיקות גביע, בו הפסידה סטנדרד לייז' לברצלונה בתוצאה 2-1. ונדט שיחק בגמר זה 90 דקות. בעונת 1982/83 זכה ונדט עם הקבוצה באליפות נוספת. בקיץ 1983 עזב ונדט את סטנדרד לייז' לאחר שתי עונות, בהן הבקיע 22 שערי ליגה ב-56 הופעות, וחתם בהתאחדות הספורט של חברת סייקו בהונג קונג, שם שיחק עונה אחת. בעונת 1984/85 שיחק ונדט בפרייבורג ששיחקה אז בליגת הבונדסליגה השנייה, במדיה ערך 13 הופעות ליגה והבקיע ארבעה שערים, אך סיים את העונה רק במקום השמיני. בתום עונה זו, פרש ונדט ממשחק פעיל.

## קריירה בינלאומית
ונדט ערך את הופעת הבכורה במדי נבחרת שוודיה בשנת 1972. ונדט לא זומן לסגל השוודי למונדיאל 1974, אך זומן למונדיאל 1978, בו פתח בשני משחקים ונכנס כמחליף במשחק אחד בשלב הבתים הראשון, אותו סיימה שוודיה עם נקודה אחת והודחה. במונדיאל זה ערך ונדט את הופעותיו האחרונות במדים הלאומיים, כאשר הוא ערך בסך הכל 20 הופעות והבקיע שער אחד.

## תארים
עם סטנדרד לייז':
* אליפות ליגת העל הבלגית (2): 1981/82, 1982/83

## קישורים חיצוניים

קטגוריה:כדורגלנים שוודים
קטגוריה:חלוצי כדורגל שוודים
קטגוריה:נורשפין: כדורגלנים
קטגוריה:כדורגלני נורשפין
קטגוריה:כדורגלני פ.צ. קלן
קטגוריה:כדורגלני טניס בורוסיה ברלין
קטגוריה:כדורגלני פ.צ. קייזרסלאוטרן
קטגוריה:כדורגלני סטנדרד לייז'
קטגוריה:כדורגלני פרייבורג
קטגוריה:כדורגלני נבחרת שוודיה
קטגוריה:כדורגלני מונדיאל 1978
קטגוריה:שוודים שנולדו ב-1950
M108

**M108** (מ-**Messier 108** או **NGC 3556**) היא גלקסיית מוט ספירלית הנמצאת במרחק של כ-46 מיליון שנות אור מכדור הארץ בקבוצת הכוכבים הדובה הגדולה. היא הוספה לקטלוג מסיה רק בשנת 1953, 172 שנים אחרי גילוייה, על ידי האסטרונום אוון גינגריץ'.

## היסטוריה
M108 התגלתה ב-19 בפברואר 1781 על ידי עוזרו של שארל מסיה, האסטרונום הצרפתי פייר מאשן, שדיווח על תגליתו למסיה. מסיה צפה בה ככל הנראה רק ב-24 במרץ כאשר צפה בערפילית הינשוף (M97) הסמוכה והכניס אותה לקטלוג מסיה. מסיה כתב שהערפילית נמצאת ליד ערפילית הינשוף, שהיא התגלתה על ידי מאשן יומיים או שלושה אחרי שגילה את M97 ושיש לחשב את הקואורדינטות שלה. מסיבה לא ידועה מסיה חישב את מיקומה של M108 רק אחרי פרסום הקטלוג ולכן היא לא נכללה בו, אך מסיה רשם את הקואורדינטות שלה על גבי עותק פרטי של הקטלוג. במכתב ששלח מאשן בשנת 1783 ליוהאן ברנולי השלישי הוא סיפר על גילויה של M108, וציין את מיקומה בסמוך ל-M97 ולכוכב מראק. ויליאם הרשל צפה בגלקסיה בשנת 1789 בלי שידע על גילויה המוקדם יותר על ידי מאשן, ותיאר אותה כבהירה מאוד ומאורכת מאוד. הוא ציין גם שבמרכזה יש כוכב בהיר שאינו קשור אליה. ג'ון הרשל צפה בה בשנת 1831 ותיאר אותה כערפילית בהירה וגדולה מאוד עם צורה מאורכת עם כוכב בהיר במרכזה וכוכב או שניים חיוורים יותר. בשנת 1918 ביצע האסטרונום האמריקאי הבר קרטיס צילום ארוך חשיפה של מספר ערפיליות וביניהן M108, וגילה את המבנה הספירלי שלה. רק ב-1953 גילה אוון גינגריץ' את הזהות של הקואורדינטות שרשם מסיה ושל המיקום של NGC 3556.

עד היום נצפתה ב-M108 סופרנובה אחת, SN 1969B, מסוג II שהגיעה לדרגת בהירות 14.

## תצפית
M108 נמצאת כמעלה וחצי ממזרח-דרום-מזרח לכוכב מראק. ערפילית הינשוף נמצאת כ-50 דקות קשת מדרום-מזרח לה. עם בהירות נראית מדרגה 10 דרוש טלסקופ חובבים כדי לצפות בה ולהבחין בצורתה המאורכת. נחוץ צילום ארוך חשיפה כדי לראות את המבנה הספירלי שלה.

## תכונות
מישור הדיסקה של M108 כמעט מקביל לקו הראייה אליה כך שהיא נראית ארוכה וצרה מאוד. אורכה הזוויתי הוא כ-8.7 דקות קשת שממרחק של 46 מיליון שנות אור שקול לקוטר של כ-115,000 שנות אור. את M108 מקיפה מערכת של כ-300 צבירים כדוריים שמשתרעת עד למרחק של כ-65,000 שנות אור ממרכז הגלקסיה. מתנועת הצבירים סביב הגלקסיה ניתן לחשב את מסתה שמוערכת בכ- מסות שמש. בתצפיות שנעשו על ידי טלסקופ החלל שפיצר התגלה של-M108 יש גרעין גלקטי פעיל שבמרכזו חור שחור שמסתו כ- מסות שמש.

## קישורים חיצוניים

* M108 בדפי מסיה של SEDS
* 

## הערות שוליים

108
108
קטגוריה:קבוצת הכוכבים הדובה הגדולה
גיא פודוליץ'

**גיא פודוליץ**' ("**GuyTV**", "**גיא טיוי**") הוא יוטיובר לשעבר, יוצר תוכן ומשפיען רשת ישראלי.

## קריירה
בפברואר 2013 התחיל פודוליץ' את פעילותו ביוטיוב, תחת שם המשתמש **Thelogin41**. תכניו הראשונים עסקו בגיימינג, ביניהם משחק המחשב מיינקראפט. בשנת 2014 שינה את שם הערוץ ל-**GuyTV**.

סדרת הסרטונים הראשונה בערוץ נקראה **'סרטונים ויראליים**': מדי שבוע הציג פודוליץ׳ לצופים מספר סרטונים פופולריים, אליהם הגיב בצורה הומוריסטית וביקורתית לרוב. כאשר גדל הערוץ החל להתמקד גם בתכנים אחרים כגון סרטוני פוטושופ למפורסמים, ולוגים, גיימינג, פרודיות ועוד.

פודוליץ' מכנה את מעריציו "שרעולות" ולכן מתחיל כל סרטון עם המשפט: "מה קורה שרעולות?!".

באפריל 2016 הפך הערוץ GuyTV לערוץ הישראלי השני אליו רשומים מעל ל-300 אלף מנויים.

ב-17 בספטמבר 2016 פתח פודוליץ' ערוץ ולוגים הקרוי על שמו באנגלית - Guy Podolich. שם הערוץ השתנה מספר פעמים במהלך השנים עד שלבסוף שונה ל-GuyTV2. נכון לאוגוסט 2023, מונה ערוץ הולוגים כ-8,300,000 צפיות וכ-97,100 רשומים.

ב-13 בנובמבר 2016 העלה סרטון לערוץ שלו בו מציג מוצר חדש, בשם "GuyTiki" - תיק מעוצב עם פניו ובתוכו מספר מוצרים גם הם מעוצבים בהשראת ערוצו, ביניהם חולצה, כובע ועוד. מלאי המוצר אזל תוך מספר ימים.

עד לאוקטובר 2017 החזיק פודוליץ' בתואר **היוטיובר הגדול בישראל**.

באוגוסט 2017 יצא לאור ספרו "המדריך להישרדות של גיא טיוי".

ב-2017 עסק בתור הצלם והעורך של סדרת הרשת "חיים בחרטא" של קווין רובין ורז ספני.

ב-2018 התגייס לצבא ההגנה לישראל, בו שירת ביחידת המדיה של יחידת מיטב.

ב-20 בינואר 2022 עבר את סף 300 אלף העוקבים בערוץ היוטיוב שלו.

בסוף אוגוסט 2025, ערוץ היוטיוב של פודוליץ' הפך לבלתי נגיש ושמו שונה ל**"ישראל מועלמי - Israel Moalmi".** בנוסף על כך, הסרטונים שלו הפכו לפרטיים מסיבה לא ידועה.

### פינות וסדרות תוכן בערוץ
* **סרטונים ויראליים** - בפינה הוא מדבר על סרטונים מאותו השבוע. בסופה של כל פינת "סרטונים ויראלים" ישנה פינה רוסית, יפנית או הודית שבה פודוליץ' מציג סרטון רוסי/יפני/הודי מצחיק.
* **סרטוני "אתגר"** - בהם גיא וחבריו מתמודדים עם אתגרים שונים כגון **"נסו לא לצחוק".**
* **שירים** - פרודיות שהוא וחבריו כותבים על שירים ישראלים מוכרים.
* **פתיחת קופסאות** - פינה שבה פותח פודוליץ' משלוח שקיבל מצופיו.
* **פוטושופ למפורסמים**
* **גיא משחק** - פינת משחק של גיא שבה הוא משחק במשחקים ומעביר ביקורת עליהם. הוא נוטה לשחק במשחקים הקשורים לפוליטיקה ולאקטואליה הישראלית כדי שבעת המשחק יוכל להעלות אסוציאציות מתוך המשחק, לדבר ולהעביר ביקורת על החדשות של היום.
* **נושאים כלליים (בלי שם מוגדר)** - פינה שבה פודוליץ' עושה מעין הצגה המדברת באופן סאטירי על נושאים אקטואליים בישראל.

## פרסים ומועמדויות

## קישורים חיצוניים

* הערוץ הרשמי ביוטיוב

#### כתבות וראיונות
* 
* איתי אשר, דוקותיים: גיא TV, תאגיד השידור הציבורי כאן, 26 ביולי 2016 
* 
*  
* מערכת האתר, "6 יוטיוברים ישראלים ששווה לעקוב אחריהם", ראש אחד, 24 באפריל 2015 
* 

## הערות שוליים

קטגוריה:בלוגרים ישראלים
קטגוריה:כוכבי רשת ישראלים
קטגוריה:יוטיוברים ישראלים
קטגוריה:לוד: אישים
קטגוריה:ישראלים שנולדו ב-1999
אינס ססטרה

**אינס ססטרה מורטון** (בספרדית: **  Inés Sastre Moretón **; נולדה ב-21 בנובמבר 1973) היא דוגמנית ושחקנית ספרדייה.

## ביוגרפיה
**אינס ססטרה מורטון** נולדה בואיאדוליד וכשהייתה בת שתים עשרה החלה להופיע בפרסומות לטלוויזיה. ב-1988 זכתה בתואר מראה השנה של עלית אך במקום לטפח את קריירת הדוגמנות שלה העדיפה ללכת ללמוד במקום. היא למדה תקופה באוניברסיטת הסורבון בפריז וב-1996 נהייתה הדוגמנית הראשית של חברת לנקום.

היא הופיעה בתצוגות אופנה רבות וזכתה בפרס על אופנה בפריז, עבדה בארגון אונסק"ו והנחתה את פסטיבל סן רמו. היא הופיעה על שערי המגזינים: קוסמופוליטן, Elle, GQ, ווג ומארי קליר ומשמשת כשגרירה של קרן החירום הבינלאומית של האומות המאוחדות לילדים.

### משחק
בשנת 1995 שיחקה בסרטם המשותף של וים ונדרס ומיכלאנג'לו אנטוניוני "מעבר לעננים", לצד אנסמבל שחקנים כמו אירן ז'קוב, ג'ון מלקוביץ' וסופי מרסו, ז'אן רנו ומרצ'לו מסטרויאני. 

המשיכה ססטרה לשחק בהפקות כמו "סברינה" (1995), "שערים אפלים" (2001) ו"קובה סיפור אהבה" (2005) ובמיני סדרה המבוססת על הספר הרוזן ממונטה כריסטו.

## קישורים חיצוניים

קטגוריה:דוגמניות ספרדיות
קטגוריה:שחקניות קולנוע וטלוויזיה ספרדיות
קטגוריה:זוכות מראה השנה של עלית
קטגוריה:משתתפות בתחרות מראה השנה של עלית 1989
קטגוריה:ילידות 1973
קטגוריה:ספרדים שנולדו ב-1973
אבתהאל אל-ח'טיב

**אבתהאל אל-ח'טיב** (בערבית: **ابتهال الخطيب**; נולדה ב-15 בפברואר 1972) היא עיתונאית כוויתית ופרופסור לשפה ולספרות אנגלית באוניברסיטת כווית.

## ביוגרפיה
בשנת 2003 סיימה את לימודי הדוקטורט שלה באוניברסיטת בולדר, קולורדו. אל-ח'טיב ידועה בפעילותה לקידום ערכים ליברליים וחילוניים בחברה הערבית. אל-ח'טיב מעוררת התנגדות רבה בחלקים נרחבים בחברה הערבית בגלל תמיכתה בחילוניות, בהפרדת הדת מהמדינה ובזכויות להט"ב.

## קישורים חיצוניים

* 

* תיאור פעילותה

קטגוריה:ילידות 1972
קטגוריה:עיתונאיות
קטגוריה:עיתונאים כוויתים
קטגוריה:סופרות כוויתיות
קטגוריה:פעילים חברתיים כוויתים
קטגוריה:פעילות למען זכויות להט"ב
קטגוריה:אישים ממוצא איראני
קטגוריה:בוגרי אוניברסיטאות בכווית
קטגוריה:בעלות תואר דוקטור מאוניברסיטת קולורדו בולדר
קטגוריה:סגל אוניברסיטאות ומכללות
Signed, Sealed, Delivered I'm Yours

**Signed, Sealed, Delivered I'm Yours** (תרגום חופשי: "זהו זה, אני שלך") הוא שיר נשמה של הזמר סטיבי וונדר מאלבום בעל שם זהה. השיר הוקלט עבור חברת מוטאון ויצא כסינגל ביוני 1970. השיר בילה שישה שבועות במקום הראשון במצעד U.S R&B וכן הגיע למקום השלישי במצעד בילבורד הוט 100.

השיר היווה סדרה של התחלות עבור סטיבי וונדר בן ה-20 - זהו הסינגל הראשון שוונדר הפיק בעצמו, המועמדות הראשונה לפרס גראמי וכן השיר הראשון בליווי להקת הליווי הנשית שלו המורכבת מלינדה טאקר לורנס (חברת הסופרימס) סיירטה רייט (שגם כתבה את השיר) וונטה פילד.

במהלך הופעה ב-2008 בשישי עם ג'ונתן רוס, וונדר זקף את שם השיר ואת הפזמון לאמו לולה שזמזמה את מילים אלו אחרי ששמעה את ניסינותיו של וונדר לחפש מילים למנגנית השיר.

## פרסים
בשנת 2009 הנשיא ברק אובמה הזמין את וונדר לקבל את פרס גרשווין לשיר פופולרי על ידי ספריית הקונגרס.

## משמעות פוליטית
במהלך הבחירות לנשיאות ארצות הברית ב-2008, השיר נוגן לעיתים קרובות מיד לאחר נאומיו של אובמה לאורך הקמפיין. וונדר עצמו ביצע את השיר בערב האחרון של הוועידה הלאומית הדמוקרטית של 2008 בדנוור, קולורדו.

בערב הבחירות השיר היה אחד משלושת השירים שחיממו את הקהל לפני נאום הניצחון של אובמה. כמו כן, השיר נוגן שוב לפני נאום הניצחון של אובמה בבחירות 2012. השיר למעשה היה בשימוש בדומה לאופן שבו השיר Don't Stop ליווה את מסע הבחירות של ביל קלינטון.

בוועידה הלאומית הדמוקרטית ב-2016, השיר נוגן לאחר נאומו של אובמה בשלב בו המועמדת הדמוקרטית לנשיאות הילרי קלינטון עלתה לבמה.

## קישורים חיצוניים

## הערות שוליים

קטגוריה:שירי סטיבי וונדר
קטגוריה:שירים באנגלית
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת פולידור רקורדס
קטגוריה:סינגלים בהוצאת A&M רקורדס
התהום (סרט)

**התהום** (אנגלית: The deep) הוא סרט משנת 1977 בהפקת "קזבלנקה" ו-EMI ובבימויו של פיטר ייטס, העוסק בזוג נופשים צעירים מעורבים בסכסוך מסוכן עם ציידי אוצרות כאשר הם מגלים דרך אל אניית אוצר טרופה באיי ברמודה.  הסרט מבוסס על רומן מאת פיטר בנצ'לי.

בסרט צילומים תת-ימיים ומבט על עולם ציידי האוצרות.

בתפקידים הראשיים ניק נולטה בתפקיד דוד סנדרס וז'קלין ביסט בתפקיד חברתו הבריטית גייל ברקה.

## קישורים חיצוניים

קטגוריה:סרטי הרפתקאות אמריקאיים
קטגוריה:סרטים אמריקאיים מבוססי ספרים
קטגוריה:סרטי 1977
קטגוריה:סרטים המבוססים על ספרי מתח אמריקאים
קטגוריה:סרטים עם מוזיקה מאת ג'ון בארי
אסטריקס מגלה את אמריקה

**אסטריקס מגלה את אמריקה** (בצרפתית: **La Grande traversée**) הוא הספר העשרים ושניים בסדרת ספרי הקומיקס הצרפתית "אסטריקס". את ספר הקומיקס כתב רנה גוסיני ואייר אלבר אודרזו. הספר פורסם לראשונה בגרסה הצרפתית בשנת 1975, ותורגם לעברית בהוצאה לאור "דליה פלד מוציאים לאור בע"מ", בשיתוף עם הוצאת הספרים "מודן".

בשנת 1994 הופץ לראשונה סרט ההנפשה "אסטריקס כובש את אמריקה" שמבוסס על הספר.

## עלילה
למוכר הדגים בסדראלפביתיקס אזלו כל הדגים הטריים, וכהן-העץ של הכפר אשפיקס טוען שבלי דגים טריים הוא לא יכול להכין את שיקוי הפלא שלו, ולכן אסטריקס ואובליקס יוצאים לדוג דגים. במהלך הדיג פורצת סופה אשר גורמת להם לאבד את הרשת וללכת לאיבוד. הם מגיעים לאי, שהוא למעשה צפון אמריקה, המאוכלס בתרנגולי הודו (אותם הם מכנים "גלו גלו" בגלל הקול שהם משמיעים), דובים ואינדיאנים. אסטריקס ואובליקס לא יודעים לאן הגיעו, והם חושבים שהאינדיאנים הם חיילי לגיון רומאים במסווה (לאחר מכן הועלו אפשרויות שהם כרתים, שכירי חרב, תארקיים, יוונים, איברים ונומידים).

האינדיאנים שובים את אסטריקס ומתכננים להקריבו כקורבן, אך אובליקס מחלץ אותו באמצעות תחבולת ציידים וכמה מכות לאינדיאנים.
אסטריקס ואובליקס זוכים בחיבת האינדיאנים, אך לאחר שהצ'יף שלהם רוצה לחתן את אובליקס עם בתו, הם מחליטים לברוח. הם עולים על גבעה ואסטריקס מסמן לספינה עוברת באמצעות לפיד. על הספינה יש אנשי צוות ויקינגים שהצליחו לשוט עד אמריקה. הוויקינגים חושבים שאסטריקס ואובליקס הם תושבים ילידים של אמריקה, והם לוקחים אותם בחזרה למולדת כהוכחה לכך שיש יבשת ממערב לאירופה.

כאשר הספינה מגיעה למולדת הוויקינגים, המנהיג משתכנע לסיפור על אמריקה ומאמין שאובליקס ואסטריקס הם תושבים ילידים. הוויקינגים מתכננים חגיגה, ומתכננים להקריב במהלך החגיגה את אסטריקס ואובליקס. עם זאת, לפני ההקרבה, שבוי גאלי הדובר נורדית מערער את אמונו של המנהיג בסיפור, באומרו שאובליקס ואסטריקס הם גאלים ולא ילידים - כך שהספנים בכלל לא שטו ליבשת חדשה אלא פשוט שטו לגאליה. קטטה המונית פורצת בין הוויקינגים, ובמהלך המהומה שלושת הגאלים נמלטים בסירה. מנהיג הוויקינגים סולח ליורדי הים הוויקינגים מאחר שנהנה בתגרה.
מתברר שהאסיר הגאלי הוא דייג, והוא מסייע לאסטריקס ואובליקס לבצע ולהשלים את משימתם המקורית: לדוג דגים.

## ההומור בספר

הספר מלא ברמיזות וקריצות לארצות הברית והתרבות האמריקאית. למשל:
* כאשר אובליקס ואסטריקס מגיעים לאמריקה הם צדים ומבשלים תרנגולי הודו, ומבחינים שהם טעימים במיוחד כשהם ממולאים. זהו רמז לחג ההודיה הנחוג באמריקה ובו נהוג לאכול תרנגול הודו ממולא.
* הספר מכיל שתי רמיזות למחזה המלט של שייקספיר. הראשונה היא כאשר מנהיג השבט הוויקינגי אומר ש"יש משהו רקוב בממלכה", והשנייה היא כאשר אחד מיורדי הים הוויקינגים אומר בעצב, לאחר שנכשל במסעו, "להיות או לא להיות, זו השאלה".
* אסטריקס מאותת לספינה הוויקינגית באמצעות הנפת לפיד, בתנוחה המזכירה את פסל החירות.

סצנה מפורסמת המתרחשת פעמיים בספר היא שאסטריקס ואובליקס מנסים להסביר על ידי פנטומימה שהם גאלים, בפעם הראשונה לאינדיאנים ובפעם השנייה לוויקינגים.

מאפיין יוצא דופן בספר זה הוא שהרומאים נעדרים ממנו כמעט כליל.

## הערות שוליים

קטגוריה:ספרי אסטריקס
מורסקה סובוטה

**מוּרְסְקָה סוֹבּוֹטָה** (; בהונגרית: **Muraszombat**, מוּרַסוֹמְבַּט) היא עיר בצפון-מזרח סלובניה, בירת האזור הסטטיסטי פומורסקה, השוכנת סמוך לנהר מורה.

## היסטוריה
אזכור ראשון בכתובים למצודה שהוקמה במקום מצוי במסמך מ-1255. אזכור ראשון ליישוב קיים מ-1348 עת נשלט האזור על ידי ממלכת הונגריה.
החל מהמאה ה-16 ובמהלך המאה ה-17 הפך השטח לאזור קרבות כאשר כוחות האימפריה העות'מאנית פלשו לשטחי ממלכת הונגריה, כבשו את חבל פרקמוריה, ובהמשך הטילו מצור על וינה.

לאחר מלחמת האימפריה העות'מאנית-הליגה הקדושה (1683–1699) עבר השטח לחזקת ממלכת הבסבורג ובהמשך לחזקת האימפריה האוסטרו-הונגרית. בהדרגה הפכה מורסקה סובוטה לעיר שוק אזורית. ב-1907 חובר היישוב לרשת מסילות הברזל, עניין שהוביל להאצת הפיתוח הכלכלי במקום.
לאחר מלחמת העולם הראשונה עבר היישוב לחזקת ממלכת יוגוסלביה.

באפריל 1941, במהלך מלחמת העולם השנייה, פלשה גרמניה הנאצית ליוגוסלביה והכניעה את צבאה תוך ימים אחדים. אזור פרקמוריה, ובכללו העיר מורסקה סובוטה, סופחו להונגריה. באפריל 1945 שוחררה העיר על ידי כוחות הצבא האדום והפרטיזנים של טיטו.
לאחר המלחמה עברה מורסקה סובוטה לחזקת הרפובליקה הפדרלית הסוציאליסטית של יוגוסלביה, ולאחר פירוק יוגוסלביה נכללה העיר בשטחי סלובניה.

## הקהילה היהודית
שמאל|ממוזער|250px|בית הכנסת במורסקה סובוטה
נוכחות יהודים ביישוב מתועדת החל מראשית המאה ה-18. על פי המקורות, מדובר בסוחרים שחלפו במקום ולא בתושבי קבע. קהילה יהודית אשכנזית נוסדה בעיר בראשית המאה ה-19. ב-1822 התגוררו במקום 13 יהודים. לפי הרישום בפנקסי הקהילות, ככל הנראה הגיעו ראשוני הקהילה מהעיירה שטאדטשליינינג אשר בבורגנלנד. בהמשך, הוקם בית עלמין לקהילה.

בני הקהילה השתייכו לזרם הנאולוגי. ב-1908 הוקם בית הכנסת הקהילתי אותו תכנן האדריכל ליפוט באומהורן. בנוסף הוקמו משרדי הקהילה, מקווה ובית מטבחיים. בני הקהילה היו ברובם סוחרים, סיטונאים, ואומנים ומקצתם בעלי מקצועות חופשיים. ב-1921 מנתה הקהילה 175 נפשות. באזור העיר התגוררו 84 יהודים ב-35 כפרים והם נסמכו הלכתית על קהילת מורסקה סובוטה.

בפרוץ מלחמת העולם השנייה מנתה הקהילה 169 נפשות. כאמור, לאחר כיבוש יוגוסלביה על ידי גרמניה הנאצית, סופח אזור פרקמוריה להונגריה. במרץ 1944, לאחר כיבוש הונגריה על ידי גרמניה הנאצית, גויסו צעירי הקהילה לפלוגות העבודה. ב-26 באפריל 1944 רוכזו 169 מבני קהילת מורסקה סובוטה והכפרים הסמוכים בבית הכנסת שבעיר. לפי גרסה אחת, למחרת גורשו לעיירה צָ'אקוֹבֶץ שבאזור קרואטיה המודרנית ומשם לגטו בעיר נג'קניז'ה. לפי גרסה שנייה הוחזקו בבית הכנסת במורסקה סובוטה ומשם גורשו לנג'קניז'ה. בתאריכים 17–20 במאי 1944 גורשו בני הקהילה מנג'קניז'ה למחנה ההשמדה אושוויץ. מקצת מבני הקהילה הצטרפו לכוחות הפרטיזנים של טיטו. 41 מיהודי מורסקה סובוטה ניצלו מהשואה. בהמשך, עלו 29 מהם למדינת ישראל.

לאחר המלחמה נמכר מבנה בית הכנסת לשלטונות, וב-1954 נהרס. בשלהי שנות ה-80 נהרס בית העלמין של הקהילה. מספר מצבות מבית העלמין שימשו להקמת גלעד זיכרון בשטח בית העלמין לבני הקהילה היהודית. ב-2010 נחנך בתחנת הרכבת שבעיר גלעד הנצחה לזכר הקהילה. ב-1983 התגוררו בעיר 13 יהודים שהשתייכו לקהילת ליובליאנה.

## ערים תאומות
* 

## קישורים חיצוניים

* 
* [האנציקלופדיה הגאוגרפית של שואת יהודי הונגריה - [רנדולף ל. ברהם]] 
* רשימת נרצחים בשואה ממורסקה סובוטה, באתר של JewishGen 
* יהדות סלובניה, באתר הספרייה היהודית המקוונת 
* 

## הערות שוליים

קטגוריה:סלובניה: ערים
 מורסקה סובוטה
קטגוריה:יישובים שהוקמו במאה ה-14
יונג (פירושונים)

**יונג** הוא שם משפחה ממקור גרמני, שפירושו "צעיר".

קטגוריה:שמות משפחה אשכנזיים
קטגוריה:שמות משפחה גרמניים
מצודת דיארבקיר

**מצודת דיארבקיר** (טורקית: Diyarbakır Kalesi) היא מבצר היסטורי בנפת דיארבקיר בטורקיה. בשנת 2015 נכנס לרשימת אתרי המורשת העולמית של אונסק"ו.

## המבנה
מתחם המצודה כולל מבצרים פנימיים וחיצוניים. השערים המרכזיים הם "שער ההר" (Dağ Kapı), "שער עורפה" (Urfa Kapı), "שער מרדין" (Mardin Kapı) ו"השער החדש" (Yeni Kapı). 

החומות הן שרידי העיר הרומית העתיקה, אמידה , והן הוצבו במקומן הנוכחי באמצע המאה ה-4 על ידי הקיסר קונסטנטיוס השני. חומות המצודה הן חומות ההגנה הרחבות והארוכות ביותר בעולם, למעט חומת סין. 

בשנת 2000, האתר נוסף לרשימה הטנטטיבית של אונסק"ו, ובשנת 2015 הוכרז כאתר מורשת עולמית, יחד עם גני הבסל (Hevsel Bahçeleri).

## קישורים חיצוניים

* טירת דיארבקיר

## הערות שוליים

קטגוריה:טורקיה: אתרי מורשת עולמית
קטגוריה:טורקיה: מבצרים
קטגוריה:מבנים שניזוקו ברעידת האדמה בטורקיה-סוריה ב-2023
בורג' עזיזי

**בורג' עזיזי** (בערבית: **برج عزيزي**) הוא גורד שחקים מגה גבוה לעירוב שימושים אשר נמצא בבנייה בעיר דובאי שבאיחוד האמירויות הערביות. בניית המגדל החלה בשנת 2016, הופסקה וחודשה, והיא עתידה להסתיים בשנת 2030. המגדל עתיד לכלול מלון שבעה כוכבים עם 112 חדרים, 444 דירות מגורים, סקיי לובי, מוזיאון, מסעדות, קולנוע, מועדון, סופרמרקט, ספא, חדרי כושר, בריכות שחייה, סאונות וסיפון תצפית בגובה 649 מטר. גובה המגדל המתוכנן הוא 725 מטרים (2,379 רגל) והוא עתיד לכלול כ-140 קומות על פני 236,000 מטר רבוע.

בורג' עזיזי עשוי להיות הבניין השני בגובהו בעולם לאחר השלמתו, אם יגיע לגובה המתוכנן של 725 מטרים, שהם 103 מטרים פחות מגובהו של בורג' ח'ליפה, הבניין הגבוה בעולם (נכון לשנת 2025), הממוקם במרחק של 2 קילומטרים ממנו.

## היסטוריה
בשנת 2012, מידן גרופ הכריזה על מגדל אינתיסאר כמגדל בגובה 570 מטר (1,870 רגל) וכגורד שחקים בן 122 קומות. הנחת אבן הפינה התרחשה בשנת 2016. הבנייה הופסקה בשנת 2017, עקב צו הפסקת עבודה שהוציאה מחלקת התכנון והבנייה של דובאי בעקבות סכסוך תשלומים עם היזם, שנפגע מפשיטת רגל של נכסים והביא לנטישה של הפרויקט.

בשנת 2018, חברת עזיזי דוולופמנטס רכשה את מגדל אינתיסאר, שהיה בהקפאת בנייה זמן רב. בינואר 2024, המגדל מותג מחדש, תוכנן מחדש ושמו שונה ל"**בורג' עזיזי**", והבנייה חודשה בשנת 2025.

## ראו גם
* מגדל ג'דה
* דובאי מיידן סיטי
* גורדי השחקים הגבוהים בעולם

## קישורים חיצוניים
* 
* בורג' עזיזי באתר משרד האדריכלים והמהנדסים AE7 Associates
* בורג' עזיזי באתר חברת יזם הבנייה עזיזי דוולופמנטס
* בורג' עזיזי באתר המועצה לבניינים גבוהים וסביבת מחיה עירונית (CTBUH)
* מגדל אינתיסאר באתר המועצה לבניינים גבוהים וסביבת מחיה עירונית (CTBUH)

בורג' עזיזי
בורג' עזיזי